钦定古今图书集成/明伦汇编/官常典/第597卷 > 李昌祺
## 钦定古今图书集成/明伦汇编/官常典/第597卷 > 李昌祺

按《明外史》本传：“昌祺，名祯，以字行，庐陵人。永乐二年
进士，选庶吉士。预修《永乐大典》，僻书疑事，人多就质。
擢礼部郎中，迁广西左布政使。坐事谪役，寻宥还。洪
熙元年，起故官河南，绳豪猾，去贪残，疏滞举废，救灾
恤贫。与右布政使萧省身共为治，政化大行。忧归，宣
宗已命侍郎魏源代，而是时河南大旱，廷臣复请起”
昌祺，夺丧赴官，抚恤甚至。正统改元，上书言三事，皆
报可。致仕二十馀年，屏迹不及。公府故庐，裁蔽风雨，
伏腊不充。景泰中卒。